CELEX: 62020TN0767
Language: el
Date: 2020-12-23 00:00:00
Title: Υπόθεση T-767/20: Αγωγή της 23ης Δεκεμβρίου 2020 — Κοινή επιχείρηση Clean Sky 2 κατά NG

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/66
            
         
      Αγωγή της 23ης Δεκεμβρίου 2020 — Κοινή επιχείρηση Clean Sky 2 κατά NG
      (Υπόθεση T-767/20)
      (2021/C 53/83)
      Γλώσσα διαδικασίας: η ιταλική
      
         Διάδικοι
      
      
         Ενάγουσα: Κοινή επιχείρηση Clean Sky 2 (εκπρόσωποι: M. Velardo, δικηγόρος και B. Mastantuono)
      
         Εναγόμενος: NG
      
         Αιτήματα
      
      Η ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει τον εναγόμενο να καταβάλει στην κοινή επιχείρηση Clean Sky 2 το ποσό των 56 111,31 ευρώ βάσει της συμβάσεως επιχορηγήσεως αριθ. 271874 WISMOA στο πλαίσιο του εβδόμου προγράμματος-πλαισίου της Ευρωπαϊκής Ένωσης, προσαυξημένο με τόκους υπολογιζόμενους με το επιτόκιο 3,5 % που εφαρμόζει η Ευρωπαϊκή Κεντρική Τράπεζα (ΕΚΤ) στις πράξεις κύριας αναχρηματοδότησης από τις 23 Μαΐου 2019 έως την ημερομηνία της πραγματικής πληρωμής.
               
            
                  —
               
               
                  να καταδικάσει τον εναγόμενο στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της αγωγής της, η ενάγουσα προβάλλει τον ακόλουθο ισχυρισμό:
      Ο εναγόμενος παρέβη τις συμβατικές υποχρεώσεις του, καθόσον δεν επέστρεψε το ποσό που σχετίζεται με τις δαπάνες προσωπικού οι οποίες κρίθηκαν μη επιλέξιμες για χρηματοδότηση. Κατά συνέπεια, η ενάγουσα, σύμφωνα με τις διατάξεις της συμβάσεως επιχορηγήσεως, εξέδωσε δύο χρεωστικά σημειώματα για συνολικό ποσό 56 111,31 ευρώ, το οποίο είχε ήδη καταβληθεί στην εταιρία Alpha Consulting Service Srl. Στην παρούσα υπόθεση, τα πραγματικά περιστατικά από τα οποία απορρέουν οι υποχρεώσεις του εναγομένου υπό την ιδιότητά του ως εταίρου και εκπροσώπου της εταιρίας Alpha Consulting Service Srl — η οποία έχει διαγραφεί από το μητρώο εμπορικών εταιριών –, δεν αμφισβητούνται. Οι αντιρρήσεις που προέβαλε η εταιρία μετά την έκδοση του χρεωστικού σημειώματος είναι γενικές, ελλιπείς και δεν τεκμηριώνονται με αποδεικτικά στοιχεία και, συνακόλουθα, φαίνεται να είναι εντελώς αβάσιμες. Κατά συνέπεια, η ενάγουσα δικαιούται να ζητήσει την ανάκτηση και την επιστροφή του καταβληθέντος ποσού, προσαυξημένου με τόκους υπερημερίας.